|  |
| --- |
|  Description: C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS****REPUBLIKA KOSOVA – REPUBLIC OF KOSOVO** |
| **GJYKATA THEMELORE PEJË****OSNOVNI SUD PEĆ – BASIC COURT P.** |

 **C.nr. 324/17**

**GJYKATA THEMELORE NË PEJË,** Gjyqtari Fatmir Baloku, në çështjen juridike – civile kontestimore të paditëses E.M me përfaqësues ligjor prindi Xh. M dhe paditëses Xh. M nga P. të cilat i përfaqëson Av. Q.Q nga P., kundër të paditurave C.S. sh .a. tani K.S.D. Sh .a .Rr. numër në P. dhe K.S. ‘’E’’ në P, me bazë juridike kompensim dëmi, vlera e kontestit 4900 euro, në seancën e datës 21.05.2019, bie këtë:

**A K T V E N D I M**

**KONSIDEROHET** e tërhequr padia e paditëseve E.M nga P. dhe Xh. M nga P., kundër të paditurave C.S. sh .a. tani K.S.D. Sh .a .Rr.’’ ‘’numër në P. dhe K.S. ‘’E’’ në P, me bazë juridike kompensim dëmi, e evidentuar në këtë gjykatë nën numrin C.nr. 324/17.

**A r s y e t i m**

Paditësja E.M dhe Xh. M nëpërmes të autorizuarit të tyre avokatit Q.Q nga P., kanë parashtruar në këtë gjykatë padi për kompensim dëmi të shkaktuar në aksident komunikacioni.

Gjykata ka caktuar seancën e shqyrtimit kryesorë me datën 21.05.2019 në ora 11:00, ashtu që i’ u ka dërguar ftesa palëve paditëse dhe të paditurave, mirëpo nga konstatimi i flet kthesave vërehet që palët ndërgjyqëse dhe atë i autorizuari i paditëseve dhe të paditurat i kanë pranuar ftesat me datën 20.03.2019, mirëpo nuk kanë prezantuar në gjykatë me datën 21.05.2019, dhe mungesën nuk e kanë arsyetuar.

Sipas dispozitës së nenit 423.3 të LPK-së, shprehimisht parashihet se në qoftë se paditësi nuk vjen në seancën e shqyrtimit kryesor edhe pse është thirrur në mënyrë të rregullt, konsiderohet se e ka tërhequr padinë, përveç nëse i padituri deklaron se kërkon që të zhvillohet shqyrtimi kryesor i çështjes në mungesë të paditësit, e në rastin konkret në seancë kanë munguar edhe të paditurat.

Prandaj nga arsyet e cekura më lartë u vendos si në dispozitiv të këtij aktvendimi.

**GJYKATA THEMELORE NË PEJË me datë 21.05.2019**

 **Gj y q t a r i**

 **Fatmir Baloku**

**UDHËZIM JURIDIK:**

Kundër këtij aktvendimi është e lejuar ankesa,

 në afat prej 15 dite nga dita e dorëzimit,

Gjykatës së Apelit në Prishtinë, përmes kësaj gjykate.